১৯ আগস্ট নারায়ণগঞ্জের সিদ্ধিরগঞ্জ পাওয়ার স্টেশনে গেরিলা অপারেশনের সময় পাকিস্তান সেনাবাহিনীর পাল্টা আক্রমণে জুয়েল আহত হওয়ার আর অপারেশনে নামা হয়নি জুয়েলের। থাকতেন সহযোদ্ধা আজাদের বাড়িতে।সেখানেই একদিন পাকিস্তানি হানাদার বাহিনী এদেশীয় রাজাকারদের সহায়তায় ২৯ আগস্ট দিবাগত রাতে, অর্থাৎ ৩০ আগস্ট হামলা চালিয়ে আটক করে ক্যাম্পে উঠিয়ে নিয়ে যায় জুয়েল ও তার সহযোদ্ধাদের। অকথ্য নির্যাতনের মাধ্যমে সহযোদ্ধাদের সব তথ্য তার কাছ থেকে আদায় করতে চেয়েছিলো শত্রুরা। কিন্তু টেস্ট ক্রিকেটের মতোই মাটি কামড়ে সেদিন দেশের জন্য ব্যাট করে গেছেন জুয়েল। পাক হানাদাররা শেষ পর্যন্ত হত্যা করেছিলো জুয়েলকে। স্বাধীন বাংলাদেশের হয়ে ব্যাট হাতে আর মাঠে নামতে পারেননি বীর জুয়েল। বাংলাদেশের ক্রিকেট তাকে মনে রেখেছে। 'হোম অব ক্রিকেট'খ্যাত মিরপুর শেরে বাংলা জাতীয় ক্রিকেট স্টেডিয়ামের 'জুয়েল স্ট্যান্ড' তারই নামানুসারে করা। আর আজাদ বয়েজ ক্লাবের সেই মোশতাক ভাইয়ের নামে 'মোশতাক স্ট্যান্ড'। প্রতি বছর ১৬ ডিসেম্বর বিজয় দিবসের দিনে তাদের স্মরণে সাবেক-বর্তমান ক্রিকেটারদের অংশগ্রহণে অনুষ্ঠিত হয় শহীদ জুয়েল-শহীদ মোশতাক স্মৃতি প্রীতি ম্যাচ।

যতোদিন বাংলাদেশ থাকবে, ততোদিন বাংলার মৃত্তিকায়, বাংলার আকাশে-বাতাসে শহীদ জুয়েল অনন্য উজ্জ্বলতায় ভাস্বর হয়ে থাকবেন নিঃসন্দেহে।

মুক্তিযুদ্ধের প্রশিক্ষণ
মৃত্যু
মুক্তিযুদ্ধে অংশগ্রহণ
জন্ম ও পরিবার